0195.xml
افغانستان کے صدارتی انتخابات کے نتائج کا اعلان (آج)ہو گا
کابل ۔ 20ستمبر (اے پی پی) افغانستان کے متنازعہ صدارتی انتخابات کے نتائج کا اعلان (آج)اتوار کو کیا جائیگا۔یہ بات افغان الیکشن کمیشن کے ترجمان نور محمد نور نے ہفتہ کو اخبار نویسوں سے گفتگو کرتے ہوئے کہی۔انہوں نے کہا کہ صدارتی انتخابات کے نتائج کا سرکاری طور پر باضابطہ اعلان (آج)اتوار کو کیا جائیگا۔انہوں نے مزید کہا کہ دونوں حریف امیدواروں کے درمیان پاور شیئرنگ کے حوالے سے بات چیت آخری لمحے تک جاری رہی۔الیکش کمیشن کے رکن عزیز بختیاری نے بتایا کہ نتائج کے باضابطہ اعلان کیلئے تمام تیاریاں مکمل کر لی گئی ہیں۔انہوں نے اس توقع کا اظہار بھی کیا کہ دونوں حریف امیدواروں کے درمیان اختلافات جلد ختم ہوجائینگے ۔دوسری جانب افغانستان کے صدر حامد کرزئی نے دونوں حریف امیدواروں کے درمیان کامیاب مذاکرات پر اطمینان اور خوشی کا اظہار کیا ہے۔
APP
20.09.14
0195p.xml
افغان صدارتی انتخابات کے حتمی نتائج کا اعلان آج کیا جائیگا اعلان کے بعد پانچ ماہ سے انتخابی نتائج کے معاملے پر جاری تعطل ختم ہوجائیگا
کابل(نیوز اینجسیاں) افغانستان کے الیکشن کمیشن کے ترجمان نور محمد نور نے کہا ہے کہ ملک کے صدارتی انتخابات کے حتمی نتائج کا اعلان آج کر دیا جائے گا۔اعلان کے بعد گزشتہ پانچ ماہ سے زائد عرصے سے انتخابی نتائج کے معاملے پرجاری تعطل ختم ہوجائےگا۔ یاد رہے کہ پہلے مرحلے میں کوئی امیدوار مطلوبہ پچاس فیصد ووٹ حاصل کرنے میں کامیاب نہیں ہوا تھا،جس کے بعد دوسرے مرحلے کا انعقاد کیا گیاجس میں اشرف غنی اور عبداللہ عبداللہ سامنے آئےاور دونوں نے انتخابی دھاندلی کے الزامات عائد کئے،جس کے بعد ووٹوں کی دوبارہ سے جانچ پڑتال کا عمل شروع کیا گیاجواب اختتام کو پہنچ گیا ہے۔
daily_dunya
21.09.14